“Gevangenes raak gefrustreerd met swak toestande in tronke”Argieffoto. Toestande in Suid-Afrikaanse tronke verswak en gevangenes raak al hoe meer gefrustreerd met hoe hulle behandel word, het die 2012/13 algemene verslag van die geregtelike inspektoraat vir die gevangenisdiens bevind. “Die inspekteurs beskryf 2012 as ŉ jaar van oproerigheid deur gevangenes in korrektiewedienste-sentrums,” het die verslag gesê. Die verslag het bendes as die hoof- bydraende faktor blameer, maar ook gesê gevangenes raak al hoe meer gefrustreerd met die toestande waarin hulle moet bly en hoe hulle by die sentrums behandel word. Die verslag het bevind dat daar ŉ afname in natuurlike sterftes in tronke was. Dit het gedaal van 852 na 709. “Die hoeveelheid onnatuurlike sterftes het egter van 48 tot 57 toegeneem, wat ŉ groot bekommernis is,” luidens die verslag. Die meeste onnatuurlike sterftes was weens selfmoord of voorvalle waar die oorsaak van dood nog nie bepaal is nie. Negentien gevangenes het hulself gehang, nege is deur mede-gevangenes vermoor, ses het weens ŉ oordosis dwelms gesterf en drie het selfmoord gepleeg het deur hul sel aan die brand te steek. Lees meer hier.